
Awe merdia 2'or, Hof di Corte Superior a trata 
e apelacion di Paul Croes contra e sentencia di 2 
December 2021, caminda Hues a hay'e culpable di 
labamento di placa y a ordena cu Paul Croes mester 
paga mas 83.489 florin of 1 aña di prison. 


SOLO DI PUELBO por a compronde cu e biaha aki 
Paul Croes a presenta den Corte. 


PG A EXIGI PA MANTENE SENTENCIA 
Procurador General (PG) a bisa Hof cu Ministerio 
Publico kier pa mantene e decision di Hues di 
Corte den Promer Instancia. PG a mustra cu na 
November 2023, abogado mr. D.Croes a pidi pa 
scucha testigonan pa mustra e placanan cu a haya 
pa asina mustra cu no tabatin labamento di placa. 
Hof a dicidi pa manda cartanan y no ta necesario 
scucha testigonan. PG a mustra cu abogado a 
bisa cu tabatin bendemento di pannan yena y 
otro cosnan pa yega na placanan. PG a bisa Hof 
cu e no ta haya e declaracionnan confiabel. PG a 
mustra cu ta papia di bendemento di headpiece pa 
carnaval cu Melony a traha pero no ta splica na 
kende e placanan a wordo paga. PG ta haya cu e 
placanan aki ta na beneficio di e grupo di carnaval. 
E trahamento di pannan yena cu Melony a traha 
tambe no tin claridad. PG ta haya cu Belasting 
mester check entradanan apart. PG a sigui bisa 
cu tambe ta papia di bendemento di puppy's na 
balor total di 14 mil florin. El a remarca cu si haci 
calculacion, ta 8 puppy y mey a wordo bendi si ta 
papia di algo mas di 1700 florin pa puppy. PG a 
conclui cu Hof mester mantene e sentencia. 


ABOGADO 

Mr. D.Croes a bisa Hof cu despues di eleccion 
2013, Paul Croes bira minister. El a casa y tabatin 
regalonan di placa di casamento. Na 2014, a 
haci denuncia contra Paul Croes. Riba orden di 
Ministerio Publico, a haci investigacion na cas di 
Paul Croes na 2017 dos biaha y a confisca cosnan. 
Paul a keda 80 dia encarcela y despues laga liber. 


MEDIA PA CASTIGA PAUL CROES 

Na opinion di mr. Croes, tabatin un circo den 
medio cu e caso aki. E ta haya cu Paul Croes a 
wordo suficiente castiga door di media. E abogado 
ta haya cu Hof mester rechaza e sentencia pa kita 

pertenencia. E abogado a cuestiona e forma con 
media a afecta Paul Croes. No a tene cuenta cu 
no por pinta Paul Croes scur promer cu e haya 
condena. Na opinion di mr. Croes, den media 
social, caso Avestruz a haya mas o menos 13 mil 
hits, caso IBIS di Paul Croes tin mas cu 1.8 miyon 
hits. E abogado cu un monton di documnento den 
man di publicacionnan cu a sali di Paul Croes a 
mustra Hof di un parti di e publicacionnan. El a 
mustra riba e conferencia di prensa di Ministerio 
Publico tocante Paul Croes. Tambe a transmiti pa 
promer biaha caso Paul Croes via Corte den Piedra 
Plat Entertainment Center. Esaki cu e intension cu 
Paul Croes mester wordo colga. E ta haya cu no a 
tene cuenta cu esaki den e castigo compara cu caso 
Avestruz. 


E abogado a bisa Hof cu ta pa promer biaha den 
historia cu ta investiga un minister. E ta haya cu 
Ministerio Publico no a sigui e procedura corecto 
y pesey mester declara Ministerio Publico no 
admisibel. 

E abogado a menciona cu a surpasa e periodo 
pa cu e caso. El a menciona EVRM (Derechonan 
Humano) caminda ta mustra riba e periodo husto 
di proceso hudicial cu ta 2 aña. Na opinion di mr. 
Croes, den caso Paul Croes a surpasa esaki hopi. El 
a menciona cu Corte Supremo ta mustra cu mester 
compensa ora surpasa e periodo, door di baha e 
cantidad cu mester kita di pertenencia. E ta haya 
cu mester desconta cu 10 mil florin. 

E abogado a mustra cu na regalo di casamento, e 
pareha a haya mas cu 67 mil florin. E bendemento 
di 7 puppy, bendemento di pan yena, bendemento 
di headpiece. Tur esakinan ta yega na 142,600 
florin cu mester desconta for di e mas cu 183 mil 
florin cu a ordena pa Paul Croes paga of kita di 
pertenencia. E ora ey ta resta, algo mas di 46 mil 
florin. 


Abogado a bisa Hof cu Paul Croes a keda 
financieramente afecta. A kite como minister y 
despues como empleado di Gobierno. Ademas Paul 
Croes mester a haci casi 250 mil florin gasto na 
asistencia di abogado. Mester a huur su cas RB&B 
pa asina por genera placa. Actual, Paul Croes ta 
sintando castigo di 3 aña den KIA. 


Paul Croes tabata hopi emociona y cu wowo yen awa 


CASO KITAMENTO DI PERTENCIA DI PAUL 
CROES TRATA DEN CORTE SUPERIOR 


CASTIGO NO HUMA 

E abogado a bisa cu pa 80 dia Paul Croes tabata sera 
su so. Segun regla di Nacionnan Uni, e maximo ta 
15 dia. E unico bishita cu Paul Croes tabata haya 
ta di djaca y cancrew. Na opinion di mr. Croes, 
esaki tambe ta violacion di reglanan di EVRM, cu 
ta bisa cu e lugar mester ta hygienico. El a mustra 
cu tin raportnan cu ta mustra cu KIA no ta apto. 
E abogado a bisa Hof cu Croes a wordo sera den e 
seccion di hendenan cu problema mental. E famia 
a keda afecta door di e caso aki. E abogado ta haya 
cu teniendo cuenta cu tur e sancionnan menciona, 
Paul Croes no ta den e posicion di paga e suma cu 
Corte ta ordena pa paga. E lo mester bay traha den 
sector priva y mirando tur e publicacion contra 
dje, ta bira hopi nivel. Abogado a pidi Hof pa haci e 
suma nihil of pa baha esaki drasticamente. 


PG a bisa cu loke abogado a bisa ya a wordo treci 
padilanti den e caso penal, cual a wordo rechaza. 
PG ta haya cu Ministerio Publico no a surpasa e 
periodo stipula pa ley. Ta asina cu tin beslag pone 
riba cas di Paul Croes for di 2018. 


PAUL CU WOWO NA AWA A PAPIA 

Paul Croes a bisa Hof, cu despues di 16 luna atrobe 
e ta para dilanti Hof. No ta nada facil. El a bisa cu 
7 aña a afecta e y su famia nan bida. E ultimo 13 
luna e ta mas mas afecta, door cu e ta sera den KIA 
sin su famia. Segun Paul Croes, ta promer biaha 
den historia cu un politico ta sera. Ariba pregunta 
di Hof, el a splica con el a pasa 80 dia sera, sin 
por a haci nada. E no por a haya ni bijbel pa lesa. 
Ademas e tabata sera den un seccion pa hendenan 
cu problema mental. 


El a bisa cu e situacion den KIA no ta bon. El a 
invita Hof pa djis haci un bishita. El a bisa cu 
e lugar no ta hygienico y cu tin mas o menos 60 
pussy ta cana rond. Tin masha hopi paloma y tur e 
sushi ta bin den e celnan. Ainda e falta 8 luna mas 
den KIA. 

Paul Croes kier a lesa un carta cu el a skirbi pero 
su emocionnan a subi y wowonan a yena cu awa. 
El bisa Hof cu ta keda na Hof pa determina cuanto 
mas e lo mester keda sufri. Hof a sera tratamento 
di e caso y a bisa cu dia 2 Mei 2024 pa 2.15 lo dicta 
sentencia. 

VAN HUFFELEN A KEDA IMPRESIONA PA E AVANSANAN 
DI REFORMA NA ARUBA: "INDRUKWEKKEND" 


Den un bishita recien na 
Aruba, e secretario di 
estado Hulandes, Sra. Van 
Huffelen, a papia tocante e 
avanse di reformanan den 
enseñansa y cooperacion 
entre Hulanda y Aruba. 
E bishita a enfoca riba e 
evaluacion di un acuerdo 
di cooperacion entre cuater 
pais, incluyendo Aruba, ku 
a ser firma un aña pasa 
cu komo meta pa pone 
reformanan conhunto pa 
reforsa e paisnan. 


Durante su estadia, Sra. 
Van Huffelen a papia 
cu diferente minister, 
incluyendo e minister- 
president, e minister di 
Finansas y e minister di 
Enseñansa Sr. Endy Croes. 


E conbersacioonnan 
a enfoca riba e 
necesidad di reforma y e 
implementacion duradero 
di nan. E meta no tabata 
solamente pa discuti e 
resultadonan logra, pero 
tambe pa plania pasonan 
futuro pa mas progreso. 


Topiconan importante cu a 
surgiaincluireformafiscal, 
mehoracion den cuido 
medico, restructuracion 
di gobierno y invercionnan 
den enseñansa. Tocante 
enseñansa a enfatiza cu 
enseñansa di calidad ta 
esensial pa desaroyo di un 
pais. A papia tokante di 
subi e calidat di enseñansa, 
mehoracion di materialnan 
di les y optimisacion di 


coneccion entre enseñansa 
y mercado di trabou. 


Un aspecto importante die 
reformanan den enseñansa 
tabata e discucion tokante 
e lenga di instruccion. A 
keda acorda cu enseñansa 
ta cuminsa na Papiamento, 
sigui pa Hulandes como di 
dos lenga, mientras idioma 
di Ingles y Spaño ta como 
lenga stranhero. E enfasis 
aki ta pa reforsa e habilidad 
di lenga di e studiantenan y 
preparanan pa un sosiedad 
multicultural. 


Ademas, a papia tocante 
di e retonan na momento 
di transicion di enseñansa 
secundario pa enseñansa 
superior,  spesíficamente 


ETA A 
pa estudionan HBO na 
Hulanda. E esfuerso ta 
pa hasi e transicion aki 


mas suave y mehora e 
coneccion. 


Un otro púnto di discucion 
tabata e financiamento 
di enseñansa. A confirma 
cu tin 30 miyon Euro 
disponibel anual pa 


proyectonan di enseñansa 
den parti Caribense di 
Reino, incluyendo Aruba. 


E financiamento aki ta 
ser distribuí pa diferente 
proyecto y ta pa mehora 
e calidad di enseñansa 
y promove acceso na 
enseñansa. 


MINISTER ENDY CROES Y MINISTER GEOFFREY WEVER 
A FIRMA UN MOU CU STENDEN UNIVERSITY 


ORANJESTAD: Dia 11 di 
maart ultimo, Minister 
Endy Croes a reuni cu 
e  representantenan di 
NHL Stenden University. 
E universidad ta situa 
na Leeuwaarden, 
Hulanda y ta traha cu 
hopi universidad rond di 
mundo. Recientemente, 


Universidad di Aruba a 
firma un “Memorandum 
of Understanding” 
(MoU) pa, entre otro, e 
programa di intercambio 
“Gran Tour” cu lo inicia 
na luna di september 
proximo. E programa aki 
ta brinda e studiantenan 
di aña tres di e estudio 


“Hospitality Management” 
e oportunidad pa studia un 
semester na Aruba. 


E studiantenan aki lo 
hospeda den nos centro di 
ciudad cu e vision pa crea 
mas movecion y bida na 
Oranjestad. E intercambio 
aki lo sosode dos bes pa 


aña, den luna di september 
y februari. 


Dia 11 di maart ultimo, 
Minister Endy Croes 
hunto cu colega Minister 
Geoffrey Wever a firma un 
otro acuerdo pa traha di 
cerca den colaboracion cu 
e “beroepsscholen”, entre 


otro, Colegio EPI. Minister 
Endy Croes a indica cu den 
luna di april proximo e 
representantenan di NHL 
Stenden University lo ta na 
Aruba un bes mas pa firma 
un MoU cu Colegio EPI. 

MUCHA HOMBER 


ORANJESTAD -— Awe mainta e homber R.(51) 
a presenta na Corte di Husticia pa scucha su 
sentencia. E ta wordo acusa di, como coach 
di un team di baseball, a abusa di dos mucha 
durante 2014 y 2016. 

SOLO DI PUEBLO por a compronde cu Hues 
a confirma e exigencia di Fiscal esta 6 aña di 
prison y a duna orden pa detene R. di biaha 
den sala di Corte 
FISCAL A EXIGI 6 AÑA DI PRISON 
Tres siman pasa tratamento di e caso a 
tuma lugar caminda Fiscal a mustra cu R. ta 
wordo acusa di en total 6 acusacion, 3 di cada 
un di e muchanan. E abusonan ta encera, 
mishimento, actonan inmoral y penetracion 
di e muchanan di parti patras. E lamentable 
casonan aki mester a sosode entre 2014 y 
2016. R. e tempo ey tabata liber y a presenta 
den Corte pa tratamento di e caso. Ta asina cu 
e dos muchanan ta famia di e defunto señora 
di R. 

E caso a bin na claridad ora cu na Juni 2023, 
e dos hobennan a bay Polis pa haci denuncia. 
E dos hobennan a declara cu nan tabata hunga 
den e team di R., kende tabata encarga cu un 
team di muchanan entre 7 y 9 aña y un team di 
muchanan entre 13 pa 15 aña. E mayornan di 
e dos victimanan tabata confia R. pa busca e 
muchanan y hiba nan train of trece nan cas. E 
hobennan a declara cu R. tabata hiba nan na su 
cas y abusa di nan. E abusonan tabata encera 
cu R. tabata mishi cu e muchanan y pone e 
muchanan chupa su parti intimo, despues e 
ta chupa di nan. Despues e tabata penetra nan 
di atras. Cada abuso tabata sosode separa o 
sea un biaha ta un y otro biaha tabata e otro. 
E tempo ey, un di e victimanan tabatin 9 pa 
10 aña, mientras cu e otro tabatin 8 aña. Ta 
asina cu e muchanan a presenta daño per juico 
contra R. pa tur e abuso cu nan a sufri. Ta 
asina cu un di e hobennan a bira malo y mester 
a haya tratamento na Respaldo. 


Durante tratamento di e caso Hues a mustra 
cu R. a desmenti categoricamente na Polis y 
den Corte di e acusacionnan. El a bisa cu tur 
esaki ta un gañamento pasobra e famia di e 


banda di su difunto señora no tabata guste of 
sali bon cure. 

Fiscal a bisa cu e dos victimanan a conta 
detaya kico tur a sosode y Fiscal ta haya cu 
no tin motibo pa duda. Fiscal a exigi 6 aña di 
prison pa R. y a pidi Hues pa aproba 15 mil 
florin di daño pa cada mucha. Tambe Fiscal a 
exigi pa detencion di biaha di R., pero Hues a 
bisa cu dia di sentencia lo e dicidi riba esey. 
SENTENCIA 
Hues a bisa cue ta rechaza e defensa di abogado 
cu no tin prueba. Hues a mustra cu R. a mishi, 
haci actonan inmoral y abusa sexual di dos 
mucha. Hues a mustra riba declaracion di un 
di e victimanan kende a bisa con R. a invite 
pa bay su cas y a abusa di dje. E otro victima, 
durante entrenamento den cuartel militar a 
conta su Corporal cu el a wordo abusa door di 
un coach di baseball. 

Hues a mustra tambe cu un di e victimanan 
mester a haya tratamento na Respaldo y eynan 
el a conta kico tur a pasa cun'e. Hues ta haya 
cu e declaracionnan aki y e declaracion di 
mayornan di un di e victimanan confiabel. 
Hues a bisa cu e no tin motibo di duda den e 
declaracionnan. 

Hues a bisa cu e ta haya cu tin pruebanan cu 
R. a abusa di 2 mucha kendenan tabata entre 
8 y 12 aña, siendo cu nan ta famia y R. tabata 
nan coach di baseball. Hues a sigui bisa cu R. 
a abusa di nan den su camber. Esaki a sosode 
diferente biaha. Hues a bisa cu R. a bisa cu e no 
a abusa di e muchanan pero Hues no ta kere R. 
Hues a bisa cu e ta haya tur acusacion proba. 

Pa cu e castigo, Hues a bisa cu e ta tene cuenta 
cu ta un caso hopi serio. Durante un periodo 
largo R. a abusa di dos mucha cu tabata na su 
encargo como coach. Hues ta haya cu R. no a 
tene ningun momento cuenta cu e sentimento 
di e muchanan sino a probecha di nan pa 
satisface su mes. Hues ta haya cu R. a tacha e 
integridad di e muchanan. 


Hues a bisa cu experencia a mustra cu 
victimanan di abuso lo por keda pa hopi tempo 
afecta. Den e caso aki a resulta asina tambe. 
Hues a tuma R. na malo pa esaki. Hues a bisa 


El a wordo deteni den sala di Corte 


COACH DI TEAM DI BASEBALL CONDENA 
NA 6 AÑA DI PRISON PA A ABUSA DI DOS 


cu loke ta pisa mas den e caso aki ta cu R. a 
penetra e muchanan di patras y pa un periodo 
largo. 


CASTIGO 

Hues a confirma e exigencia di Fiscal y a 
condena R. na 6 aña di prison, kitando e tempo 
cu e ta sera den KIA. Tambe Hues a duna orden 
pa detencion di inmediato. 


Hues a ordena R. pa paga daño di algo mas cu 
17 Mil florin, e resto el a declara no admisibel 
y cu e famia lo por cuminsa un caso civil. E 
mesun cos el a dicidi pa e otro victima. Hues 
a bisa cu e ta pone medida di pago pa cada un 
di e victimanan y si R. no paga, pa cada un e 
lo mester bay mas cu 300 dia sera. Despues di 
e sentencia, miembronan di CEA a bay riba R. 
y a detene y hib'e patras pa asina e wordo hiba 
KIA pa e sinta su castigo. 


LUNCH oké TAKE 
MENU AWAY 


SANTA CRUZ 36 


“-MIXSEAFOOD 
STOBA 
-BACALAO 


FISHCUTLET 


-CURRY CHICKEN 


-SPAGHETTI CU 
CARNI MULA 


_MINIBOX_ 


Horario: SPAGHETTI CU CARNI MULA 


11:00AM- 3:00PM 1.746-3571-- 565-3232 

VAN HUFFELEN A EVALUA UN AÑA DI ACUERDO DI 
COOPERACION ENTRE CUATER PAIS: 


E ultimo aña a marca un 
punto importante pa e 
cuater paisnan cu a firma 
un acuerdo di cooperacion, 
incluyendo Aruba. E 
acuerdo, cual ta enfoca 
riba implementacion di 
reformanan pa reforsa e 
paisnan partisipante, ta na 
e punto di un aña despues 
di a firma. Esaki ta un 
momento critico pa wak 
kico a logra y mira dilanti 
pa kico nos ta spera den e 
añanan venidero. 

Cu e termino di un aña, ta 
ora repasa e progreso cu a 


KICO A LOGRA Y KICO TA SPERA 


logra for di e momento di a 
firma e acuerdo. 


E pregunta ta surgi: kico 
nos a logra den e periodo 
aki? A alcansa e meta? E 
reformanan desea a keda 
implementa cu exito? 
Esakinan ta solamente 
algun di e preguntanan cu 
mester contesta pa bay mas 
completo den e impacto di 
e acuerdo di cooperacion 
aki. 

No solamente ta 
importante pa mira na 
pasado, pero ta esencial 


tambe pa mira dilanti. 
Cu ainda dos aña pa bay 
prome cu e termino di 
e acuerdo, e partidonan 
mester enfoca riba kico 
ta resta pa hasi. Kico ta e 
prioridadnan pa e añanan 
venidero? Ki retonan ta 
keda dilanti di nos y con 
por atende esaki na mihor 
manera? 


Ta claro cu e periodo 
di evaluacion aki ta un 


momento crítico pa e 
paisnan partisipante 
determina nan curso. 


Exito di e cooperacion ta 
depende di e capasidad di 
tur partido pa implementa 
reformanan efectivo cu 
ta promove stabilidad y 
crecimento di e paisnan. 
Cu un conlcucion claro di 


kico a logra y kico falta pa 
logra, e paisnan concerni 
por traha hunto pa realisa 
e metanan di e acuerdo y 
segura un futuro mihor pa 
tur e paisnan partisipante. 


ADDONSITO TAWATA LIVE DEN NACHT VAN KRO NCRV NA HULANDA 


Antesala di Aruba su dia 


nacional, un di e radionan 
mas scucha na Hulanda, 
cu promedio 2.5 miyon 
scuchado, a invita meneer 
di Geschiedenis Addonsito 
Croes di Filomena College 
Mavo, pe por a duna un 
splicacion, na Hulandes, 
di con Aruba a yega na su 
simbolonan nacional. 

Esaki 
nachtprogramma di Radio 
1 NCRV KRO di Dj Benji 
Heerschop. 

Addonsito tawatin e honor 


tawata den e 


di splica pa 10 minut un tiki 
dje historia y nificacion di 
nos simbolonan nacional, cu 
ta e himno y nos bandera. 
E segmento a cuminsa cu 
un fragmento di nos himno 
Aruba Dushi Tera. 


Den su entrevista, Addonsito 
a conta con e deseo pa 
separacion a cuminsa aki 
na Aruba desde e tempo cu 
nos tawata forma parti di 
Colonia Corsou y cu tawata 
e 2147 firmantenan, na 1948, 
esunnan cu a duna inicio na 
Aruba su separacion, bou 
guia di sr. Shon A Eman dfm. 
Tambe el a conta con su omo 
sr. Betico Croes dfm. ta esun 
cu a bini cu e idea pa Aruba 
por tin su mesun himno y 
su bandera, inculcando di e 
forma aki e amor patriotico 
den nos pueblo. Aki el a 
stimula mas ainda e deseo 
pa nos no forma parti mas di 
Antias Hulandes. 

Na final dj Benji a gradici'e cu 
el a tuma su tempo educando 
tur scuchado algo di e isla 


cu tambe ta forma parti di 


Reino Hulandes. Ainda 


1996 


HR Clerk 8 Recreation Health 
Club / Kids Club Attendant 


por scucha e entrevista 


aki na www.nporadio1.nl 


fragmenten: Dag van de vlag 
en het volkslied op Aruba. 


CAREER SPOTLIGHT 


BY AHATA 


Hyatt Regency Aruba Resort & Casino 


2014 - Present 


Complex Director of Human Resources 
Marriott Aruba Resorts 


RUTHLINE THEYSEN 


Suso 


Wings of Hope AUA Airport Runway Run 2024 


FORTALECIENDO E COMUNIDADNAN Y INSPIRANDO E 
FUTURO GENERACIONNAN 


Airport Runway Run, tur 
125 coredo a core un poco 
mas cu 5K cuminsando 
desde Runway 11 pa 
Runway 29 y djey bek 
pa Runway 11 pa asina 
yega final. Tur coredo a 
ricibi diferente gadgets 
di AUA manera Safety 
Vest y un Hydration Belt 
Waist Bag pa haci uzo di 
dje durante e coremento. 
Pa finalisa cu e evento, 
a warda tur coredo na e 
final cu bebida pa refresca 
incluyendo coco cu e logo 
nobo di Wings of Hope. A 
rifa un total di 32 premio 
entre e participantenan, 
e premionan tabata inclui 

Recientemente e team di 
Wings of Hope (WOH) cu 
ta forma parti di Aruba 
Airport Authority NV. 
a organisa e di dos AUA 
Airport Runway Run riba 
diadomingo 17 di maart 
2024, caminda un total di 
125 coredo a duna bek na 
comunidad di un manera 
inolvidabel. 

Den presencia di tur 
coredo y boluntario, e 
team di Wings of Hope 
simbolicamente a haci un 
donacion di 7.500 florin 
pa dos fundacion, esta 
Trampolin pa Trabao y 


Funari. Trampolin pa 
Trabou su meta ta pa haya 
un trabou pa esnan di 17 
aña bay ariba y cu tin un 
limitacion, door di ofrece 
nanun capacitacion laboral 
y “match” nan cliente cu e 
dunadonan di trabou local 
cu miho ta complementa 
nan potencial. Funari ta 
enfoca riba e integracion 
social di e personanan 
cu un limitacion fisico 
den sociedad pa medio 
di mantene nan curpa y 
mente activo. 


Pa e di dos edicion di AUA 


producto electronico, 
material pa haci deporte, 
voucher pa salud y 
bienestar, voucher pa biahe 
y voucher pa haci trabou 
den hardin y mucho mas. 


Pa honra Wings of Hope 
su esfuersonan pa ehecuta 
e proyectonan social cu 
tin un impacto positivo 
pa comunidad di Aruba, 
Wings of Hope a lansa 
su logo nobo cu ta nifica 


resilencia, compasion y 
progreso. Di e manera 
aki ta demostra un 


promesa pa construi un 
miho futuro, caminda 
cada persona tin acceso 
na cuminda, educacion 
y oportunidad pa crece 
guia pa e Sustainable 
Development Goals di 
Nacionnan Uni. Wings of 
Hope lo sigui curasha e 
comunidadnan y inspira e 
futuro generacionnan. 


AAA y WoH ta 
sumamente agradecido 
cu tur voluntario, coredo, 


organisacion y e demas 
gruponan cu a participa 
den e di dos edicion di 
AUA Airport Runway Run 
p'asina haci e actividad aki 
uno exitoso y inolvidabel. 
Tocante AUA Airport 


AUA Airport ta un di e 
aeropuertonan mas ocupa 
den region Caribe cu mas 
di 26 diferente aerolinea 
operando pa Aruba 
contribuyendo na mas 
cu 2.8 miyon pasahero 
pa aña y cu buelonan pa 
31 diferente ciudad 45 
diferente destinacion non- 
stop rond di mundo. Di 
e mercadonan cu AUA 
Airport ta sirbi 77% ta for 
di Merca y Canada, 15% for 
di Latino America, 4% for 
di Europa y 4% for di Antia 
Hulandes te cu luna di 
januari 2024. AUA Airport 
ta reconoce cu esaki ta 
danki na e economia 
stabiel, clima politico, 


hospitalidad, populacion 
diversifica y siguridad 
general di nos isla. AUA 
Airport su aspiracion ta 
pa bira un aeropuerto 
sostenibel, sigur y a prueba 
di futuro, den region Latino 
Americano & Caribense, 
brindando un luga di 
trabou confiabel, facilidad 
di un aeropuerto moderno 
y un servicio excelente cu 
ta e refleha hospitalidad 
Arubiano, contribuyendo 
na un futuro prospero pa 
Aruba. 


Haya sa mas di loke ta 
pasando na AUA Airport 
door di bishita www. 
airportaruba.com y 
conecta cu AUA Airport 
riba Twitter.com/Aruba_ 
Airport,  Facebook.com/ 
ArubaAirport, 
Instagram.com/ 
arubaairport 

Fecha: 20 di Maart, 2024 

Secretario di Estado: 


PROPOSICION DI EMAN PA UN FONDO DI DESAORYO 
TA PARCE "KWIJTSCHELDING" Y ESEY NO TA POSIBEL 


Durante rueda di prensa 
a haci e pregunta na Van 
Huffelen di e proposicion 
di Mike Eman pa cambia e 
prestamo den un fondo di 
desaroyo. 

E mandatario Hulandes a 
bisa: 


"Riba e propuesta di lider 
di oposicion Eman, mester 
mi confesa cu mi no a ricibi 
informacion spesifico 
tocante e idea aki. 


Si gobierno presenta un 
propuesta manera esaki, 


naturalmente nos lo 
analis'e. 


Aunke mi no conoce e 
detayenan, ta parse si 
cu e proposicion ta un 
"kwijtschelding", cual 
actualmente no ta posibel. 


Tremendo cooperacion entre nefrologonan di Hospital y ImSan 


EXITOSO CONGRESO DI RIÑON NA BENEFICIO DI E 


Tabata mas o menos 11 aña pasa 
cu a tuma luga e ultimo congreso 
di nefrologia riba nos isla. A pone 
man hunto atrobe y e aña aki ONA 
(Organisacion di Nefrologonan 
Aruba) a tene un congreso grandi 
dinivelhalto patres dia di diferente 
orador local y internacional. 
Un congreso interactivo y 
sumamente importante mirando 
e desaroyonan riba tereno di 
nefrologia y e balor agrega pa 
keda na altura pa brinda cuido di 
calidad na pashentnan. “Tabatin 
hopi informacion interesante 
danki na e diferente oradornan. 
Ademas, participantenan por 
a haci pregunta y oradornan a 
trece diferente ‘caso di pashent' 
pa dilanti cu por a discuti. Mi ta 
hopi orguyoso di ful e team cu a 
logra organisa e congreso aki di 
un nivel di kita sombre,” asina 
Jacco Vroegop, director di Horacio 
Oduber Hospital (HOH) a expresa. 


Topiconan interesante 

E organisacion ONA ta conta cu 
diferente specialista nefrologo 
di HOH como tambe di Instituto 
Medico San Nicolas (ImSan) 
esta presidente Mauro Cuba, 
secretaria Hardjit Kharagjitsing 
y miembronan Agustin Garcia 
Sanz, Ali Garcia Marquez, Maria 
Vargas y Romeo Kock. Hunto nan 
tabata encarga pa trece oradornan 


PASHENTNAN 


cu a papia riba diferente topico 
interesante. A logra trece dies 
orador internacional pe congreso 
y uno cu a duna su presentacion 
di forma virtual. A intercambia 
diferente informacion tocante 
di riñon entre otro: presion, 
importancia di uza data, biopsie, 
transplante di riñon, diferente 
malesa cronico di riñon, 
tratamento, prevencion y tambe 
diagnostica pa detecta malesa di 
riñon na tempo. 


Binti aña di transplante di riñon 

Ademas di tur e topiconan ya 
caba menciona e specialistanan 
a dedica extra atencion na e 
topico di transplante di riñon. 
Ta conmemora cu 20 aña pasa a 
tuma luga e prome transplante di 
riñon pa un pashent Arubiano den 
exterior. Pues un bunita momento 
pa corda riba tur esfuersonan haci 
pa realisa e oportunidad cu esaki 
a trece pa pashentnan di Aruba. 
Durante e ultimo añanan a sigui 
desaroya e proceso y a yuda mas 
pashent. Durante e congreso a 
lansa video unda algun pashent cu 
riñon nobo ta expresa nan storia 
y nan gratitud. Alabes a tuma un 
momento durante e congreso pa 
gradici y reconoce e dedicacion di 
dokter Romeo Kock pa e 20 aña 
di dedicacion cwn bunita plakaat. 
“Mi ta hopi orguyoso di mi team 


di nefrologia y dialisis cu e logro 
bunita aki, y specialmente dokter 
Kock pa su pasion pe trabou”, 
Jacco Vroegop ta expresa. 


Cooperacion y evaluacion 

Joel Rajnherc, director di ImSan, 
a felicita ONA pa e tremendo 
congreso organisa despues di 
hopi aña. Rajnherc a expresa cu 
cualkier congreso di e nivel aki, 
cu presencia di oradornan experto 
mundialmente reconoci, ta duna 
specialista y otro participante local 
e oportunidad di evalua unda nan 
ta para den terapia pe pashentnan 
di Aruba. Comparti informacion, 
conocemento y experiencianan 
ta di inmenso balor den cuido 
medico. Ta importante pa remarca 
con un cooperacion entre ambos 
instituto ta duna su fruto na 
bienestar di e pashentnan. Joel 


Rajnherc a comenta cu den Caribe 
e problemanan di riñon ta hopi 
grandi. Aruba hasta ta den e top 
10 di mundo y esaki no ta algo 
bon, pasobra ta algo cu por wordo 
evita. Pues, un congreso asina aki 
ta esencial pa nos isla pa mehora 
e cuido pa nos pashentnan y 
alabes enfatisa e importancia di 
prevencion. 


Un gradicimento ta bay na tur 
sponsor local y internacional 
pa haci e congreso aki realidad. 
Gratitud tambe ta bay na tur 
orador, team di ONA y team 
completo pa e trabou duru pa por a 
logra haci e congreso aki posibel. E 
congreso ta un tremendo ehempel 
di colaboracion medico entre HOH 
y ImSan. Sin un colaboracion 
extensivo e congreso lo no tabata 
uno asina fructifero. 

e). 
ORANJESTAD: 


Diaranson mainta, 
Minister di Enseñansa 
y Deporte Endy Croes 


hunto cu Prome Minister 
Evelyn Wever-Croes a 
ricibi bishita di secretaria 
di estado Sra. Alexandra 
van Huffelen hunto cu 
ful un delegacion di 
Tijdelijke Werkorganisatie 
(TWO) di Hulanda y 
Vertegenwoordiging 
van Nederland in Aruba 
(VNO). 


Minister Endy Croes: 


A RICIBI BISHITA DI SECRETARIA DI ESTADO 
SRA. ALEXANDRA VAN HUFFELEN Y DELEGACION DI TWO 


Tambe presente durante 


e reunion aki tabata 
directora Anne-Marie 
Proveyer y directora 


suplente Sheila Maduro 
di Departamento di 
Enseñansa (DEA), 
kendenan hunto cu e 
mandatario di Enseñansa 
a duna un presentacion 
amplio na e delegacion 
di Hulanda encuanto 
enseñansa di Aruba. A trata 
entre otro, PEN 2023, SDG 


4, e vision cu ta enseñansa 
den transicion 2021-2025. 
Ademas di esaki, a splica 
tocante e trabounan cu 
ta haciendo, en conexion 
cu e recomendacionnan 
di e Doorlichting 
van het Arubaanse 
Onderwijsbestel. Minister 
Endy Croes a splica e 
delegacion tur e trabounan 
cu a haci caba y cual ta e 
trabounan cu ta trahando 
di cerca cu TWO. 


Fuera di esaki, a duna nan 
un splicacion encuanto e 
trabounan cu ta haci riba 
nivel di Vierlandenoverleg. 


E delegacion a haci 
diferente pregunta, unda 
Minister Endy hunto cu 
Prome Minister Evelyn 
Wever-Croes y team di 
DEA a duna contestacion. 


Finalmente, secretaria di 
estado y e delegacion di 
Hulanda a keda impresiona 
di e trabounan cu Minister 


Prome Minister Evelyn Wever-Croes: 


MENSAHE DI PROME MINISTER RIBA DIA INTERNACIONAL 
DI DOWN SYNDROME 


E aña aki e enfoke ta riba e tema di “End the Stereotypes” 


Endy Croes ta haciendo 
riba tereno di enseñansa. 


21 di maart mundo ta celebra e Dia 
Internacional di Down Syndrome. 
Prome Minister Evelyn Wever- 
Croes a remarca cu riba e dia 
aki ta para keto na e echo cu na 
Aruba por wak cu personanan cu 
Down syndrome ta hopi inclusivo 
y a logra hopi caba pero ainda tin 
espacio pa haci mas pa nan. 


E tema mundialmente pa e dia 
Internacional di Downsyndromedi 
e aña aki ta “End the Stereotypes”. 
Esaki kiermeen cu frecuentemente 
personanan cu Down Syndrome 
ta wordo generalisa na e manera 


cu ta wak nan como un grupo di 
persona cu tur ta mescos, pero 
esaki ta incorecto. Mescos cu tur 
otro persona, un persona cu Down 
Syndrome ta diferente na un otro 
persona cu Down Syndrome. Nan 
cada un tin diferente talento, 
pensamento, habilidad y gusto y 
nan bida ta hopi parecido na bida 
di cualkier otro persona. 


“Ta pesey ta bon pa enfoca riba 
echo aki y asina nos por yuda 
un persona cu Down syndrome 
desaroya su potencial completo. 
Aki na Aruba tin un comunidad 


grandi di personanan cu Down 
syndrome y e personanan special 
aki semper tin un luga hopi special 
den mi curason. P'esey awe mi ta 
pidi tur ciudanano di nos pais, no 
subestima personanan cu Down 
syndrome, no exclui nan di nos 
bida sino duna nan e trato husto, 
e trato igual, e trato bunita y tuma 
tempo pa siña conocenan miho. 
Wak y admira nan talentonan, nan 
partinan fuerte y asina yuda nan 
desaroya nan potencial y asina nan 
por probecha di oportunidadnan 
igual na nos pais Aruba. Un Aruba 
unda tin inclusion di tur persona, 


ta un miho Aruba”, Prome Minister 
a expresa. 


SO 

ORANJESTAD - 
Diabierna awor, lo tuma 
luga e inauguracion di 
e cancha di basketball 
completamente renoba 
den centro di Village na 
Sanicolas. Prome Minister 
Evelyn  Wever-Croes a 
expresa di ta sumamente 
contento di mira 
proyectonan importante 
asina wordo cumpli, y ta 
gradici Minister di Deporte 
Endy Croes cu a pone su 


Prome Minister Evelyn Wever-Croes: 


PROME MINISTER TA FELICITA MINISTER ENDY CROES CU 
UN LOGRO MAS PA DEPORTE 


"Nos compromiso ta pa percura cu tur nos hobennan tin mas oportunidad pa 
distraccion sano, pasobra cada hoben cu ta haci deporte ta un menos pa coy e 
caminda menos bon" 


mente y curason den logra 
cumpli cu deseo di tur e 
hoben deportistanan cu 
ta residencia den centro di 
village. 


Durante su bishita na e 
cancha, Prome Minister 
por a aprecia e trabou 
bunita cu a wordo haci. 
Un cancha completamente 
renoba cu e palabranan 
cu semper Minister 
Croes ta menciona, na 


momento cu e ta referi 
su mes na deporte, graba 
riba e piso di e cancha. E 
palabranan cu ta; "Desire, 
Discipline, Dedication 
and Determination", cu 
na papiamento ta Deseo, 
Dedicacion, Disciplina y 
Determinacion. E 4D'nan 
cu pa Minister Croes 
ta palabranan di hopi 
significacion na momento 
cu ta papia di hobennan cu 
kier logra cosnan grandi 
den deporte. E hobennan 
aki tin e deseo di practica 
basketball, e disciplina y 
dedicacion pa practica e 
deporte, y e determinacion 
pa ta miho cu nan por ta. Y 
e cancha aki full remodela, 
ta duna cada un di nan e 
oportunidad pa logra nan 
meta. 


Prome Minister a expresa 


cu e ta un satisfaccion 
grandi pa mira cu 
Gobierno ta logra cumpli 
cu metanan importante pa 
e hobennan. E cancha aki 
ta trece hopi oportunidad 
pa tur esnan cu ta biba den 
cercania di e cancha y cu 
tin un amor pa e deporte 
di basketball. 

"Nos compromiso ta, 
pa percura cu tur nos 
hobennan tin mas 
oportunidad pa distracion 


sano, pasobra cada hoben 
cu ta haci deporte ta un 
menos pa coy e caminda 
menos bon. 


Mi ta felicita full e bario di 
Village cu nan cancha di 
basketball completamente 
renoba, y ta gradici di 
curason Minister Endy 
Croes pa semper tin nos 
hobennan den mente", 
Prome Minister a expresa. 


DAMA CHAUFFEUR NO SA DI UNDA AUTO A BINI PA A 
BIN DAL RIBA DJE NA CRUSADA DI ROCOCO PLAZA 


Diaranson mainta a drenta 
informe di un accidente na 


e crusada banda di Rococo 
Plaza, mesora a dirigi un 


patruya na e sitio. 


Na yegada di e patruya 
a bin compronde cu aki 
ta trata di un accidente 
unda e dama chauffeur di 
e Nissan March biniendo 
di zuid a bay subi caminda 
pero a mira unicamente un 
auto blanco na un distancia 
y diripiente un Chevrolet 
Spark a bin dal riba dje. 


Afortunadamente ningun 
hende a resulta herida. 

E cientificonan di e Fac- 
ultad di Medicina di e 
Universidad di Pittsburgh 
(Merca), a identifica re- 
medi candidato cu por re- 
verti (reverse) e capacidad 
di HIV, causante di AIDS, 
pa scapa di e deteccion di 
e sistema inmunologico y 
asina eradica e reservorio 
viral cu no por elimina cu 
remedi antiretroviral ac- 
tual. 


Precisamente ta e reser- 
vorio aki ta loke ta impedi 
p'e personanan cura com- 
pletamente di HIV hasta 
ora cu nan carga viral ta 
indetectabel durante e 
testnan standard. "Nos tin 
remedi excelente antiret- 
roviral cu ta suprimi HIV, 
pero desafortunadamente 
ningun no ta elimina e vi- 
rus. Si un hende cu HIV 
stop di tuma nan remedi, 
e infeccion lo reaparece," 
Thomas Smithgall, autor 
principal di e investiga- 
cion a comenta. 


"HIV ta establece un 
reserva di cel infecta cu ta 
permanece inactivo hasta 
den presencia di terapia 
antiretroviral, scondiendo 
di e deteccion di e sistema 
inmunologico. Nos ta kere 
cu nos a descubri un clave 
pa desenmascara e de- 
posito ey," el a subraya. 


Molecule clave y travieso 

Despues di e infeccion pa 
HIV, e proteina viral Nef a 
presenta na nivel hopi hal- 
to. El a demostra cu e por 
wordo evita cu e sistema 
inmunologico destrui e 
celnan infecta, blokiando 


1 Soro S. 


of "scondiendo" e señal- 
nan di e virus den e super- 
ficie celular. Sinembargo, 
Nef ta un obhetivo dificil 
p'e diseñonan di e remedi- 
nan cu ta anul'e. 


"Un proteina manera Nef 
hopi biaha ta considera 
no farmacologico pasobra 
e no tin un luga di union 
defini p'e accion di e reme- 
di," e autor principal Lori 
Emert-Sedlak, a splica. 


"Nos inhibidornan di Nef 
existente, cu solamente ta 
agrega na Nef, ta blokia 
extremadamente bon al- 
gun funcion di Nef, pero 
no ta afecta otro funcion, 
hopi di cual ta critico p'e 
infeccion door di HIV," el 
a añadi. 


Solucion innovador 

N'e situacion aki, e ekipo 
di investigacion a adopta 
un enfoke diferente cu a 
wordo uza den e terapia di 
cancer. Pa ultimo biaha a 
identifica molecule chikito 
cu ta agrega n'e proteina 
Nef, e mesun cu ta acopla 


despues na un di dos mol- 
ecule cu ta marca e protei- 
na Nef pa su destruccion 
mediante un proceso celu- 
lar natural. 


E candidatonan n'e reme- 
dinan resultante, yama 
PROTAC, a desencadena e 
degradacion di Nef y a su- 
primi e replicacion di HIV 
den e celnan diana. Fuera 
di esey, e antigennan di 
HIV lo a bolbe n'e super- 
ficie di e celnan infecta, 
revelando nan n'e sistema 
inmunologico pa su de- 
struccion. Di e manera 
aki, e terapia a mustra se- 
ñal cu e respons immune 
por restaura. E resultado 
a wordo publica diamars 
den Cell Chemical Biology. 


Restauracion di speransa 
"En general, e enfoke 
PROTAC a genera hopi 
entusiasmo den e compa- 
nianan farmaceutico, pero 
a dirigi casi por completo 
n'e proteinanan implica 
den e cancer," Smithgall 
a expone. "Nos PROTAC 
dirigi pa Nef ta un di e 


E r 

Terapia novedoso por "corta" HIV 
for di e celnan infecta 


prome ehempelnan dirigi 
n'e malesanan infeccioso. 
Den teoria, e enfoke aki lo 
mester ta aplicabel n'e pro- 
teinanan di otro virus cu 
ta cumpli cu e funcionnan 


similar n'esunnan di HIV 
Nef." 


Di e manera aki, Smith- 
gall a afirma cu e ta entu- 
siasma cu e potencial di 
Nef PROTAC pa trata al- 
gun dia e infeccionnan pa 
HIV, a adverti cu ainda ta 
rekeri varios paso impor- 
tante prome cu por purba 
nan riba hende. "Haya un 
molecule chikito cu ta uni 
selectivamente na Nef ta- 
bata e parti mas dificil," 
e experto a puntualisa. 
"Awo nos tin cu sigui padi- 
lanti cu e optimalisacion 
di e kimica medicinal y 
mira con bon e ta funciona 
contra e reservorio di HIV 
den un modelo animal," el 
a agrega. 


Publica serka nos anuncio di fayecimento di bo ser keri. ki 
Nos tin 2 pakete pa ofrece; 


Pakete 1: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 


ser dera 


Gradicimento y invitashon pa misa pa 3 día 


Na Canal 22 ^x prome cu Noticiero 22 Afl 400,90 


Pa mas informashon por tuma contacto cu oficina na 


an 


585-9500 of na 741-4554 

Arya Genser a gana m TP a 
Medaya di Brons den _— 7 
Poomsae na Costa Rica 


1 | dl 
, Esaki tabata prome bi- 
: aha cu Taekwondo Team 


Aruba a participa den un 


campeonato internacional 
di Ranking G2 den Poom- 


Y E 


sae cu un solo participante 
Bienvenidos a y a logra medaya di brons. 


Taekwondo Team Aruba 
no ta bringa Kyorugi so, 
pero ta haci forma "Poom- 
sae" tambe. E deporte di 
Taekwondo tin varios as- 
pecto y Taekwondo Team 
Aruba ta train tur pa asina 
Aruba por ta bon repre- 
senta. 

Taekwondo Team Aruba 
tin su director tecnico 
Master Melvin Rasmijn 
cu ta controla tur atleta 
pa dicidi si e atleta ta cla 
pa representa Aruba den 
eventonan Internacional. 


do Team Aruba tin varios otro evento internacional 
atleta cu ta preparando pa den Poomsae. 


Miguel Genser a coach 
Arya Genser na Costa Rica 
den e President's Cup y ta 
hopi satisfecho cu e resul- 
tado di Arya Genser. Esaki 
ta e comienso di e carera 
di Arya Genser. Taekwon- 


Un feliz dia yena di bendicion y colma cu 
hopi fe y confiansa den nos Bon Dios 


”Pakico boso tin tanto miedo 
asina? Ainda boso no 
tin fe?” (Marco 4, 40) 


Confiansa. Un palabra cu nos conoce bon. For di 
chikito nos a siña confia nos mayornan. Sin pensa, 
di biaha nos ta kere nan, pasobra nos sa cu nan 
ta stima y cuida nos. Segun cu tempo pasa, nos ta 
crece y ta topa hende den nos caminda di bida cu 
kisas a defrauda nos. Nos ta cuminsa duda den e 
sinceridad di hende. Y perde confiansa y speransa 
den Dios. Tambe nos tin miedo di faya y miedo cu 
otro hende ta faya nos. E discipelnan a duda, nan 
tambe a haya miedo y a perde speransa. 

Nan no sa di e poder todopoderoso di nan Maestro 
Hesus. Nan no conoce ainda. ...: "Ta ken e homber 
aki ta? Hasta biento y lama ta tende di 
djE'(Marco 4, 41) nan a bisa. Nos tambe por scapa 
di un tormenta o un turbulencia den nos bida. Scu- 
cha Su Bos severo cu ta papia den nos curason, pa 
nos confia den djE, E Yiu di Tata. 

Oracion: Señor Hesus, haci mi Fe mas grandi. Yuda 
mi. Proteha mi. Duna mi forsa pa enfrenta tur 
problema cu un calma, paden den mi ser. 

Den e nomber prestigioso di Hesus di Nazaret. 
Amen. 


E 

MINISTER DI CULTURA TA FELICITA TUR POETA PA 
NAN PARTICIPACION NA E EVENTO 'POETA DI PATRIA' 
DEDICA NA NOS PATRIA STIMA ARUBA 


Recientemente, Minis- 
ter Maduro di Cultura a 
presencia e evento 'Poeta 
di Patria, na unda nos po- 
etanan a deleita e publico 
presente na Fort Zoutman 
cu nan poema dedica na 
honor di nos Patria Aruba 
na ocasion di e celebra- 
cion di nos Dia di Himno 
y Bandera. 


Tabata un anochi bunita, 
yena cu talento y creativi- 
dad di nos poetanan local, 
na unda Minister Maduro 
a tuma un rato pa recorda 
e poeta sra. Nena Ponson 
cu algun dia pasa a bay 
descansa den brasa di Se- 
ñor. Sra. Nena semper a 
deleita publico cu su poe- 
manan y su manera unico 
di declama esakinan na 
honor di Aruba. E man- 
datario a recorda tambe e 
aporte sin igual di sr. Atan 
Lee kende a cuminsa cu 
e evento bunita y impor- 
tante aki na aña 2014. 


Ganador absoluto di 'Poe- 
ta di Patria' a keda den 
persona di sr. John Freddy 
Montoya cu su poema “Ki 
Bal. Finalistanan a keda 
den persona di sra.Gilia 
Croes, sr. Luis Rodulfo, 
sra. Aurelia Croes y sra. 
Estefana ‘Tit? Tromp-Gil. 


SS SS 
O 


Minister Maduro ta gradi- 
ci Comision Celebracion 
Dianan Nacional, Depar- 
tamento di Cultura y Fun- 
dacion Corector di Papia- 
mento pa un otro evento 
'Poeta di Patria' exitoso, y 
ta gradici tur participante 
pa nan aporte pa haci e 
evento aki uno grandi un 
biaha mas. 


PUEBLO A HAÑA SU 
Al PEN BEK 
Pa kualkier informacion 


RS” daa com 


A) 3 585-9500 

Polis a bay na Bushiri 
Residences pa un caso 
di destruccion 


Diaranson mainta a dren- 
ta informe di un caso di 
destruccion na Bushiri, 
mesora a dirigi un patruya 
na e sitio. Na yegada di e 
patruya a bin compronde 
cu aki ta trata di un caso di 
destruccion unda a destrui 


e camara di seguridad di 
un cas. 


E motibo pa e destruccion 
aki no ta conosi pero si e 
identidad di e destructor y 
pronto polis lo bay p'e de- 
structor aki. 


VALIDO TE DIABIERNA 22 DI MAART 2024, 
18:00 ORA 


TEMPO: 
AWE TARDI Y AWE NOCHI: PARCIALMENTE 
NUBLA Y GENERALMENTE SECO 
DEN MARDUGA Y MAYAN: PARCIAMENTE 
NUBLA SIN AWACERO DI IMPORTANCIA 


TEMPERATURA MAXIMO 32 GRADO CEL- 
SIUS 

TEMPERATURA MINIMO 26 GRADO CEL- 
SIUS 

INDICE DI CALOR (HEAT INDEX) DEN Y 
ROND 
DI ORANAN DI MERDIA: 33 PA 38 GRADO 
CELSIUS 
UV INDEX: 12 
POTENCIAL DI AWACERO PA PROXIMO 24 
rŠ 


à 


MENOS DI 1 MM; LO 


TA DIFEREN 
REGISTRACION DI T] 


AWACERO (MM) DEN ULT] 
PA 8'AN 


ESAKI POR 


s e 


24 ORA (8AM 
Ñ - E E 


PRONOSTICO DI TEMPO PA PROXIMO 3 
C DIANAN: 
PARCIALMENTE NUBLA, SIN AWACERO DI 
IMPORTANCIA. 
BIENTO LO TA FOR DI DIRECCION OOST Y 
MODERA; 
BASTA FUERTE TE FUERTE DEN RAFAGA. 
TEMPERATURA (GRADO CELSIUS) 
MAX / MIN LO TA: 32 / 26 


Polis investigando caso di maltrato di 
pareha despues di cu dama agredi a yega 
warda di polis na Paardenbaaistraat 


Diaranson mainta a dren- 
ta informe di cu un dama a 
presenta na warda di polis 
na Paardenbaaistraat pa 
denuncia cu su pareha lo 
a agredie y ta na un apar- 
tamento na Bushiri. Me- 
sora a dirigi un patruya na 
e sitio pa bay atende cu e 
asunto. Polis a bay na e si- 


Feliz y productivo dia. Awe 
solo di pueblo ta presenta 
bo horoscop pa dia 22 di 
maart 2024. 


Aries 

No acomoda bo mes, 
atende e demandanan di bo 
pareha. Fortuna y suerte 
ta di bo banda. E logronan 
alcansa na bo trabao ta sat- 
isface bo hopi. Dinamismo 
y energia ta yena bo bida. 
Number di suerte: 47, 79, 2. 


Tauro 

Bo tin e tendencia pa com- 
porta masha dushi du- 
shi mes cu tur hende. Bo 
mester confronta un bon 
cantidad di gasto. Bo es- 
fuersonan laboral lo wordo 
recompensa. Mas relaha- 
cion of e sistema nervioso 
lo hungabo un wega. Num- 
þer di suerte: 19, 85, 8. 


Geminis 

Den amor, lo bo logra loke 
bo kier. Beneficio econom- 
ico danki me weganan di 
suerte. Bo trabao lo bay 
exigi di bo un boluntad di 
hero. Den herida, por tin 
peliger di infeccion. Num- 
ber di suerte: 22, 84, 6. 


Cancer 

Bo ta hopi bon cu bo famia 
y amigo. Nan ta responde 
bo afirmativamente na un 
peticion di credito. Den 
trabao, planifica miho bo 


tio y a haya sa locual a sos- 
ode y a recomenda e dama 


pa e bay na recherche pa 
entrega e keho 


HOROSCOP 


22 di Maart 2024 


tempo. Cana mas si bo no 
kier tin problema circulato- 
rio. Number di suerte: 86, 
16, 7. 


Leo 

E conkistanan amoroso 
lo vislumbra. Despues di 
e preta economico di pas- 
ado, recapacita. Percura 
pa traha mas den team. 
Bo djentenan por causa bo 
problema; bay un dentista. 
Number di suerte: 41, 67, 4. 


Virgo 

Lo bo conoce un persona cu 
lo haci bo hopi feliz. Un dia 
di “ups and downs’ econom- 
ico. Busca novedad den tra- 
bao of lo bo cay den rutina. 
Bo ta dispone di reserva 
energetico, no gasta nan. 
Number di suerte: 52, 54, 1. 


Libra 

Bo sernan keri kier yuda 
bo. Cu bo placa gespaar lo 
bo logra yega fin di luna 
mas relaha. Lo bo topa cu 
suerte den e area profe- 
sional. Keda cu e amigo ey 
cu bo no a mira pa asina 
tanto tempo, e lo relaha bo. 
Number di suerte: 64, 91, 3. 


Scorpio 

Ambiente adecua pa topa 
cu amor nobo. Mal momen- 
to pa haci prestamo. Lo bo 
tin exito den bo estudio- 
nan of na trabao. Cuidao 
cu e problemanan auditivo. 


Number di suerte: 68, 65, 1. 


Sagitario 

Orguyo lo haci cu lo bo 
aleha di bo pareha. E cues- 
tionnan di placa ta atravesa 
un caida chikito. Lubida e 
preocupacionnan di tipo 
laboral, nan no ta existi. 
Bo dolornan por ta cos di 
tempo. Number di suerte: 


35, 19, 8. 


Capricornio 

Bo ta specialmente sim- 
patico cu bo mayor y bo 
amigonan. Cu un golpi di 
suerte lo bo por aumenta 
bo entrada. Bo ta ilusiona 
pa cuminsa cu un proyecto 
laboral nobo. E problem- 
anan di salud lo bay re- 
miti pocopoco. Number di 
suerte: 14, 24, 9. 


Acuario 

Lo bo tin encuentro cu al- 
gun persona cu hopi tempo 
bo no ta mira. Por siña biba 
cu menos placa. Bo imagen 
lo bay ta deteriora entre bo 
compañeronan. No comete 
exceso cu cuminda. Num- 
ber di suerte: 56, 13, 7. 


Piscis 

Lo apetece bo ta cu bo famia 
y bo hendenan. Prudencia 
den e asuntonan di placa. 
Bon dia pa proyecto di tra- 
bao. E exceso di ehercisio 
no lo cay bo bon. Number 
di suerte: 48, 35, 9. 

DIA INTERNACIONAL DI 
MONDI: INNOVACION Y 
SOLUCIONNAN NOBO CU TA 
BENEFICIA MONDINAN 


FORESTS AND INNOVATION 


NEW SOLUTIONS FOR A BETTER WORLD 


Dia internacional di Mondi 


ORANJESTAD - Dia 21 di 
maart 2024 ta Dia Inter- 
nacional di Mondi. Un dia 
dedica na eleva conscienti- 
sacion riba e importancia 
di tur tipo di mondi rond 
mundo. E tema pa 2024 ta 
“Mondinan y Innovacion”. 
E tema di aña aki ta enfoca 
riba e rol crucial cu innova- 
cion tin den maneho y con- 
servacion di e mondinan. 
Tecnologia moderno por 
yuda nos monitor mondi- 
nan mas eficientemente, ta 
yuda pa detecta desaster- 
nan di candela den mon- 
dinan, ta yuda pa combati 
practicanan di rosamento 
di mondi y ta yuda desar- 
oya metodonan sostenibel 
pa uzo di recursonan natu- 
ral di mondinan. 

Aki na Aruba, Directie 
Natuur en Milieu (DNM) ta 
haci uzo tambe di diferente 
artefactonan innovativo 
manera tablet, drone, tele- 
fon cellular, foto camera 
cu GPS, y software ArcGis. 
ArcGIS ta un sistema di in- 
formacion geografico (GIS) 
cu ta haci e maneho y anal- 
ysis di data geografico posi- 
bel door di visualisa esaki y 
pone riba mapa. Tur esaki- 
nan ta facilta e trabounan 
necesario pa yuda sostene 
formulacion di consehonan 
y manehonan cu ta aporta 
na conservacion y protec- 


cion di nos naturalesa y 
medio ambiente. 
Nacionnan Uni (UN) ta 
observa e dia aki como 
‘Internacional Forest Day’. 
Na Aruba, nos no conoce 
un palabra na Papiamento 
cu ta referi na e palabra na 
Ingles ‘forest’. Nos ta yama 
esakinan tur pa mondi. 
Pasobra na Aruba nos con- 
oce un tipo di mondi so, 
cu ta clasifica pa ‘Tropical 
dry forest'. Esaki ta nifica 
cu nan ta mondinan seco 
tropical cu scarcedad di 
awa. E mondinan aki ta 
haya nan den regionnan 
unda cu tin yobida un parti 
di aña, sigui pa un tempo- 
rada largo di secura. 

E matanan y e vegetacion 
cu ta presente na un clima 
similar ta adapta bon na e 
realidad cu tin poco awa. 
Por bisa cu no ta haya nada 
di yobida pa casi shete 
luna. Pa motibo di e condi- 
cionnan dramatico aki, e 
ecosistemanan aki tin hopi 
especienan endemico cu 
a adapta na extremonan 
asina. Esaki tambe ta pone 
cu tin scarcedad na recur- 
sonan natural manera tin 
masha poco mata of sorto 
di bestia paso cu no tin su- 
ficiente cuminda pa e besti- 
anan haya. Mondi ta cas pa 
mayoria di e biodiversidad 
terestre. Esakinan ta entre 


otro especienan manera 
parha, mamifero y otronan. 
Mondinan ta vital pa sos- 
tene produccion di cumin- 
da. Si nos ta planta mas y ta 
yuda pa crece mas mata, no 
solamente nos ta sostene 
produccion di cuminda pa 
humanidad pero tambe pa 
bestianan. Tambe por bisa 
cu espacio ta limita, esaki 
ta haci cu no por papia di 
“forest' aki na Aruba. Aru- 
ba ta un isla, naturalmente 
cu espacio ta limita te hasta 
pa hende, pero poblacion ta 
keda crece. P'esey nos por 
bisa cu nos mondinan ta 
disapareciendo mas y mas. 
E poblacion mundial ta 
creciendo esaki ta nifica 
cu lo tin necesidad pa mas 
edificio pa tur. E material 
cu ta uzando pa construc- 
cion mayoria bez no ta sos- 
tenibel. Tin un yamada cu 
mester mas innovacion den 
material di construccion. 
Locual por mira den e in- 
formacionnan di conscien- 
tisacion di UN, ta conseha 
pa mas uzo sostenibel di e 
material palo pa construi 
cune. Scoge pa construi cu 
palo y incorpora mas mata 
den bo area di construccion 
di cas y edificio. Expancion 
di uzo di productonan cu ta 
bin di mondi manera palo, 
ta contribui na neutrali- 
dad di carbon den e medio 
ambiente. Pero tambe haci 
cambionan chikito den 
bida diario manera cambia 
bo skeiro di djiente di plas- 
tic pa uno di palo. Asina tin 
menos impacto di desper- 
dicio di plastic. 

E 6 motibonan cu UN ta 
duna pa duna mas balor na 
nos mondinan ta: 

Í, Mondinan ta cubri 
31% di e superficie di tera 
na mundo. 

2, Mondinan ta vital 
pa alcansa un sistema sos- 
tenibel di produccion di 


cuminda cu ta bin di agri- 
cultura. 

3. Mondinan y sector 
di forest” ta genera trabou 
pa mas o menos 33 miyon 
di hende. 

4. Mondinan ta pro- 
vee 75% di acceso na awa 
cu no ta contamina. 

5. Mondinan ta warda 
y ta deposito di carbon. 
Mondinan ta contene mita 
di e cantidad global di 
carbon den suela y vegeta- 
cion. Mondinan ta recurso 
di palo sostenibel, usando 
esaki, ta mitiga cambio di 
clima. 

6. Mondinan ta es- 
encial pa conservacion di 
biodiversidad.E ta cas pa 
85% di anfibionan, 75% es- 


pecienan di parha y 68% di 
mamiferonan. 

Nos futuro ta depende di 
preservacion y maneho 
sostenibel di e mondinan 
cu ta existi. Mondinan ta 
fuente di bida, awa dushi, 
y di aire limpi. Dia Inter- 
nacional di Mondi ta un 
recordatorio di e necesidad 
pa nos innova y desaroya 
solucionnan nobo pa pro- 
teha y restaura nos patri- 
monio natural, e Mondi- 
nan. DNM ta desea pa un y 
tur tuma tempo pa aprecia 
nos mondinan y tuma un 
accion, con chikito cu e ta, 
pa aporta y siña mas di con 
innovacion por contribui 
na un futuro mas sosteni- 
bel pa nos mondinan. 

Chauffeur yegando cu 
velocidad halto a bay dal 
riba auto para na crusada y 
riba un baranca 


Diaranson mainta a dren- 
ta informe di un accidente 


cu hende herida na Boego- 
eroei, mesora a dirigi tan- 


to polis como ambulans 
na e sitio. 

Na yegada di e patruya a 
bin compronde cu aki ta 
trata di un accidente unda 
cu e chauffeur di un Chev- 
rolet Aveo biniendo cu un 
poco velocidad a brake 
pero a slip riba e santo 
riba caminda y ppa purba 
evita dal tras di Hyundai 
Santa Fe a dal esaki toch 
y a bay dal 2 piedra grandi 
y pushanan. Debi na e im- 
pacto un persona a resulta 
herida, na yegada di e am- 
bulans nan a atende e vic- 
tima. 


TEAM SERO BLANCO A BIRA 
SIGUIENTE VICTIMA! 


Calabas/Kudawecha - 
Shonnan, diasabra ultimo, 
16 di maart, un berdadero 
sambombaso di wega di 
domino tabatin na e pala- 
cio di plak piedra, e unico 
Domino Square Garden, 
aya ne grens entre Cala- 
bas y Kudawecha. E din- 
amico “team to beat”, esta 
Team Snor, bou liderasgo 
dje flamante “Snor” Perez 
hunto cu su “general tac- 
tico”, Captain Magda, a 
pronostica cu Sero Blanco 


VUNINVG? -~ 
CHAMPIONSHIP E 


Domino Team lo bira nan 
siguiente victima, pero 
shonnan, 
locual si nan 
no a pro- 
nostica ta cu 
esaki lo bira 
un “zware 
bevalling”! 
Team Sero 
Blanco a bay 
cun ber- 
dadero ekipo 
“mercenario” 
cu intencion 


=] 
AML SI NOR 


serio di corta Snor su 
bigote y ponele come 
esaki sin sao y sin 
peper! 

Ora bo wak cara di 
Nai Rasmijn ta milita 
den ekipo di domino, 
hala faha mara pa- 
sobra cos ta bay bira 
‘spannend’! E prome 
tanda a bay estilo 
un pa mi, un pa bo. 
Un rato Snor ta ‘on 
top’, un otro rato e ta 


‘den bottom’, y asina ey e 


wega ta preta-preta y dado 
momento Sero Blanco ta 
ariba cu 10-9! Team Snor 
ta grita “alle hens aan 
dek”, y cu hopi lucha toch 
ta logra drenta halftime cu 
bentaha minimo di 11-10! 

Despues di a goza dje 
snacknan gratis, e bata- 
ya ta continua y Captain 
Magda ta man na cabes 
pasobra dos hungado di 
Team Snor mester a bay. 
Sero Blanco ta probecha 
di biaha y ta bay ariba cu 
score di 14-12! Ata! Otro 
hungado di Team Snor ta 
bula afo. Captain Magda 
ta drenta cushina y saca 
chef na horea pa bin yuda! 
Team Snor ta recupera 


16-15. E bataya ta mane- 
ra horcan cu ta coy forsa 
ora ta empata na 18-18, 
y un y tur presente por a 
sinti e atmosfera di pre- 
sion y ansha! Sero Blanco 
ta manera tribon cu a hole 
sanger y ta bay den un 
“feeding frenzy”! Score ta 
bay 19-18 pa Sero Blanco. 
Angustia total ora Sero 
Blanco ta yega ‘top of the 
hil? cu score di 20-18! 
Captain Magda un tin mas 
huña pa come y ta haci 
cambio desespera. Ata ... 
Snor ta corta bentaha na 
19-20; un wanta di rosea 
mas, y Snor ta empata 
sensacionalmente na 20- 
20! Y ata, un biaha mas, 
tanten nochi no cera bina 
su careda un ta caba! Cu 
forsa di alivio total Snor 
ta grita Binti-uuuun!”, y 
dje forma aki ta caba an- 
sha y susto di tur hungado 
y fanatico. Ambos ekipo 
ta brasa otro den un am- 
biente mutuo y di respet 
pa cun berdadero bataya 
epico den e unico y mun- 
dialmente famoso Domi- 
no Square Garden! 

Chauffeur basta cansa a 
baha caminda y dal contra 
palo di lus na Tanki Flip 


A =>* 
i 

Diaranson madruga a  pañe pa e yega su cas pero 
drenta informe di un ac- net parida di e rotonde 
cidente na Tanki Flip, me- Tanki Flip asina mes ela 
sora a dirigi un patruyana baha caminda na man 
e sitio. drechi y a bay dal riba un 

palo di lus. Polis a tuma 
Na yegada di e patruya datos di e accidente aki y 
a bin compronde cu un afortunadamente ningun 
chauffeur basta cansa a hende a resulta herida 
yama amistadnan payud'e y e palo di lus no a ricibi 
yega su cas y a bin com- mucho daño. 


Chauffeur di un van no a regula su velocidad ni a 
mantene distancia a bay dal tras di un Toyota Yaris 


Diaranson mainta a dren- 


ta informe di un accidente 
: TA SALBA 
na Indianenweg, mesora 
5 BIDA! = ESE S 


a dirigi un patruya na e 
sitio. Na yegada di e pa- 587 0002 

. StichtingBloedbankAruba 
truya a bin compronde cu 
un Toyota Yaris yegando 
e crusada cu Dominica- 
nessenstraat a para pero 


e van su tras no a regula 
su velocidad ni a mantene 
distancia a bay dal tras di 


e Yaris y mande dilanti 
meymey di e crusada. 


Afortunadamente no ta- 
bata tin ningun auto ta 
bini cu lo a bin dal riba dje 


ni ningun hende a resulta 
2 | herida 


PUEBLO AHAÑA SU 
, J PENBEK 


Nos ta haci tur sorto di chapi 
y verf cas, edificio, school. 
Nos ta tira sushi afo. 


Cel: 561-1397 


solodipueblo@gmail.com 

